Nehuén Pérez

Patricio Nehuén Pérez (s. 24. kesäkuuta 2000 Hurlingham, Argentiina) on argentiinalainen jalkapalloilija. Hän edustaa Portugalin pääsarjassa pelaavaa Portoa lainalla italialaisseura Udinesesta. Pérez on pelipaikaltaan keskuspuolustaja.

 Seurajoukkueura 
Pérezin ensimmäinen ammattilaisjoukkue oli buenosaireslainen Argentinos Juniors, josta hän siirtyi kesällä 2018 espanjalaisseura Atlético Madridiin kuusivuotisella sopimuksella.Nehuén Pérez: Atlético Madrid confirm deal for defender As.com (Luettu 21. elokuuta 2021) Hän pelasi neljä kautta lainasopimuksella muissa seuroissa, kauden 2021–2022 Udinesessa.Acuerdo con el Granada para la cesión de Nehuen Pérez clubatleticodemadrid.com (Luettu 21. elokuuta 2021) Kesällä 2022 hän siirtyi Udinesen omistukseen.

 Maajoukkueura 
Pérez on edustanut Argentinaa eri ikäluokissa alle 17-vuotiaiden maajoukkueesta alkaen. Hän pelasi kesällä 2021 järjestetyissä Tokion olympialaisissa täydet minuutit Argentiinan kaikissa kolmessa ottelussa. Hän pelasi Argentiinan A-maajoukkueessa ensimmäisen kerran syyskuussa 2022 ystävyysottelussa Hondurasia vastaan.Nehuén Pérez - National team transfermarkt.com (Luettu 17. tammikuuta 2023)

 Lähteet 

Luokka:Argentiinalaiset jalkapalloilijat
Luokka:Vuonna 2000 syntyneet
Luokka:Elävät henkilöt